તે ઉપરાંત એક જાહેર સભા પણ સંબોધી હતી અને કૉંગ્રેસ તથા ગાંધી પરિવાર પર ચાબખા પણ કર્યા હતા. વર્તમાન સાંસદ રાહુલ ગાંધીએ વાયદાઓ પૂરા ન કર્યા હોવાનું પણ તેમણે ભાષણમાં કહ્યું હતું.

રાયબરેલી બાદ મોદી હવે કૉંગ્રેસની બીજી સૌથી મહત્ત્વની બેઠક તરફ નજર દોડાવી રહ્યા છે. કાર્યક્રમની તૈયારીઓની તપાસ કરવા સ્મૃતિ ઈરાની શનિવારે જ અમેઠી પહોંચી ગયાં હતાં.

ભાજપે અમેઠી બેઠકથી સ્મૃતિ ઈરાનીની ઉમેદવાર તરીકે જાહેરાત હજી સુધી કરી નથી પણ એવું લાગી રહ્યું છે કે તેમને જ ઉમેદવાર બનાવવામાં આવશે.

સ્મૃતિ ઈરાની છેલ્લી લોકસભા ચૂંટણીમાં કૉંગ્રેસ ઉમેદવાર રાહુલ ગાંધી સામે એક લાખ કરતાં વધુ મતથી હારી ગયાં હતાં. છતાં તેઓ સતત અમેઠીની મુલાકાત લેતાં રહ્યાં છે અને લોકોને મળતાં રહ્યાં છે.

કુંભ મેળા દરમિયાન હજારો લોકો માટે મહાકુંભના દર્શન કરવા માટે અમેઠીથી મફત બસ સેવા શરૂ કરી હતી.

સરકારી યોજનાઓનો લાભ અમેઠીવાસીઓને મળે તેવા સ્મૃતિ ઇરાનીના પ્રયત્નો રહ્યા છે. જો ભાજપના લોકોની વાત માનવામાં આવે તો ઘણી યોજનાઓની અમેઠી માટે મંજૂરી મેળવવાં માટે તેઓ પોતે પ્રયત્ન કરે છે.

ભાજપના જિલ્લા અધ્યક્ષ દુર્ગેશ તિવારી કહે છે કે સ્મૃતિ ઈરાનીના આ કામોને કારણે જ અમે 2019માં ચૂંટણી જીતવા જઈ રહ્યા છીએ.

તેઓ કહે છે, "કેન્દ્ર અને રાજ્ય સરકારની યોજનાઓને કારણે અમે એક-એક માણસના ઘરના ચૂલા સુધી પહોંચી ચૂક્યા છીએ. જેમને ઉજ્જવલા યોજનાનો લાભ મળ્યો તે લોકો ભાજપને ભૂલી શકશે નહીં."

"સ્મૃતિ દીદી દિવાળીમાં લોકોને ભેટ આપે છે, હરિદ્વાર અને કુંભની યાત્રા કરાવે છે, કુંભારોને નવા ચાકડા વહેંચ્યા, લોકોને મધમાખી પાલન કાર્ય સાથે જોડ્યા. તેમણે અમેઠીને પોતાનો પરિવાર માન્યો છે. તેથી અમેઠી પણ તેમને પોતાનાં માને છે."

તમે આ વાંચ્યું કે નહીં?

હકીકતમાં સ્મૃતિ ઈરાની એ દરેક કામ કરવાના પ્રયત્ન કરે છે, જેનાથી રાહુલ ગાંધી કે ગાંધી પરિવારના મહત્ત્વને નકારી શકાય. કામ કર્યાં બાદ તેઓ આ વાતનો અહેસાસ પણ કરાવતાં રહે છે.

અમેઠીમાં જો રાહુલ ગાંધી તરફથી વૉલીબૉલ કિટ વહેંચવામાં આવી તો સ્મૃતિ ઇરાનીએ ક્રિકેટ ટુર્નામેન્ટનું આયોજન કર્યું. 

સ્થાનિક પત્રકાર અસગર કહે છે, "ભાજપનો દાવો છે કે એક વર્ષમાં યોગી-મોદીની સરકારે 22 હજાર મકાન બનાવ્યાં. 123 આંગણવાડી કેન્દ્ર શરૂ કર્યાં. 550 ગામોને અંત્યોદય યોજના અંતર્ગત 1 લાખ 70 હજાર લોકોનાં કાર્ડ બન્યાં."

"સ્મૃતિ ઈરાનીએ 100 કુંભારોને ઇલેક્ટ્રિક ચાકડા આપ્યા. 50 મધમાખી પાલકોને 500 મધમાખી... \n\nમને ઉપરના લેખ માટે સારું શીર્ષક આપો.
અમેઠીમાં ગાંધી પરિવારને હરાવવાનું લક્ષ્ય ભાજપ માટે કેટલું સરળ?